Thelo nuwe Luiperd-ringkop? | Netwerk24
Deur Marnus Kok 21 Maart 2019 17:54
Adv. André May/Foto: Argief
Hy het op Facebook geskryf dat die tyd aangebreek het "om 'n nuwe generasie die geleentheid te gee om die leierskap by die Luiperds-rugbyunie oor te neem".
In sy skrywe voer hy aan die vereistes van sy praktyk as regsgeleerde vereis van hom dat hy nie meer genoegsame aandag aan die amp as president van die Luiperds kan spandeer nie.
"Dit is dus teen hierdie agtergrond dat ek bevestig dat ek nie op 16 April 2019 vir herverkiesing beskikbaar sal wees nie.
"Ek bedank julle almal vir die ondersteuning wat julle die afgelope paar jaar aan my gegee het en wens die Luiperds-rugbyunie net die beste vir die toekoms," skryf May.
Hy het in 2010 president van die Luiperds geword en in verlede jaar die opskrifte gehaal toe hy Mark Alexander uitgedaag het vir die pos van president van die Suid-Afrikaanse Rugbyunie.
Wie hom gaan opvolg is onduidelik, maar die mantel kan maklik op Thelo Wakefield, voormalige president van die Westelike Provinsie Rugbyunie, val.